Ericu950/Stoicheia-meter-silver huggingface dataset:
ταύτῃ δὲ τῇ μαρτυρίᾳ πρότερος εἰσελθὼν εἰς τὸ δικαστήριον , οὐ παραγραφομένου ἐμοῦ οὐ δ ὑπομνυμένου διὰ τὸ καὶ πρότερόν ποτε ἐφ ἑτέρας δίκης ταῦτά με βλάψαι , ἐξηπάτησεν τοὺς δικαστὰς λέγων , οὓς μὲν ἐγὼ παρειχόμην μάρτυρας , τὰ ψευδῆ μαρτυρεῖν , τὴν δὲ ἄνθρωπον ἐρεῖν τὰς ἀληθείας βασανιζομένην .
οἷς δὲ τότε κατεχρῶντο λόγοις , νῦν αὐτοῖς ἐξελέγχονται ὑπεναντία ποιοῦντες ·
τὴν γὰρ ἄνθρωπον οὐ δύναμαι παραλαβεῖν πολλάκις ἐξαιτήσας , ὡς μεμαρτύρηται ὑμῖν .
ἐπειδὴ τοίνυν τὴν ἄνθρωπον οὐ παραδιδόασιν , ἣν αὐτοὶ ἔφασαν προκαλέσασθαι , βούλομαι ὑμῖν καὶ τοὺς μάρτυρας παρασχέσθαι , οἳ εἶδόν με πρότερον πληγέντα ὑπὸ τοῦ Θεοφήμου  ἡ δὲ αἴκεια τοῦτ ἔστιν , ὃς ἂν ἄρξῃ χειρῶν ἀδίκων πρότερος  ἄλλως τε καὶ κατὰ τὸν νόμον καὶ κατὰ τὰ ψηφίσματα τὰ ὑμέτερα εἰσπράττοντα .
καί μοι ἀνάγνωθι τὰ ψηφίσματα καὶ τὴν μαρτυρίαν .
ἐπειδὴ τοίνυν ἀφῃρέθην τὰ ἐνέχυρα ὑπὸ τοῦ Θεοφήμου καὶ συνεκόπην , ἐλθὼν εἰς τὴν βουλὴν τάς τε πληγὰς ἔδειξα καὶ ἃ πεπονθὼς ἦν εἶπον , καὶ ὅτι εἰσπράττων τῇ πόλει τὰ σκεύη 0 .
ἀγανακτήσασα δ ἡ βουλὴ ἐφ οἷς ἐγὼ ἐπεπόνθειν , καὶ ἰδοῦσά με ὡς διεκείμην , καὶ ἡγησαμένη ὑβρίσθαι οὐκ ἐμέ , ἀλλ ἑαυτὴν καὶ τὸν δῆμον τὸν ψηφισάμενον καὶ τὸν νόμον τὸν ἀναγκάσαντα εἰσπράττειν τὰ σκεύη , ἐκέλευεν εἰσαγγέλλειν με , καὶ τοὺς πρυτάνεις προγράφειν αὐτῷ τὴν κρίσιν ἐπὶ δύο ἡμέρας ὡς ἀδικοῦντι καὶ διακωλύοντι τὸν ἀπόστολον , διότι τὰ σκεύη οὐκ ἀπεδίδου καὶ τὰ ἐνέχυρα ἀφείλετο καὶ ἐμὲ συνέκοψεν τὸν εἰσπράττοντα καὶ ὑπηρετοῦντα τῇ πόλει .
γενομένης τοίνυν τῆς κρίσεως τῷ Θεοφήμῳ ἐν τῇ βουλῇ κατὰ τὴν εἰσαγγελίαν ἣν ἐγὼ εἰσήγγειλα , καὶ ἀποδοθέντος λόγου ἑκατέρῳ , καὶ κρύβδην διαψηφισαμένων τῶν βουλευτῶν , ἑάλω ἐν τῷ βουλευτηρίῳ καὶ ἔδοξεν ἀδικεῖν .
καὶ ἐπειδὴ ἐν τῷ διαχειροτονεῖν ἦν ἡ βουλὴ πότερα δικαστηρίῳ παραδοίη ἢ ζημιώσειε ταῖς πεντακοσίαις , ὅσου ἦν κυρία κατὰ τὸν νόμον , δεομένων τούτων ἁπάντων καὶ ἱκετευόντων καὶ τίνα οὐ προσπεμπόντων ;
καὶ τὸ διάγραμμα τῶν σκευῶν ἀποδιδόντων εὐθὺς ἐν τῇ βουλῇ , καὶ περὶ τῶν πληγῶν φασκόντων ἐπιτρέψειν ᾧ ἂν κελεύσω Ἀθηναίων , συνεχώρησα ὥστε τῷ Θεοφήμῳ πέντε καὶ εἴκοσι δραχμῶν προστιμηθῆναι .
καὶ ταῦτα ὡς ἀληθῆ λέγω , ὑμῶν τε δέομαι ὅσοι ἐβούλευον ἐπ Ἀγαθοκλέους ἄρχοντος φράζειν τοῖς παρακαθημένοις , καὶ ὅσους ἐδυνάμην ἐγὼ ἐξευρεῖν τῶν τότε βουλευόντων , μάρτυρας ὑμῖν παρέξομαι .
ἐγὼ μὲν τοίνυν οὕτως , ὦ ἄνδρες δικασταί , ἐπιεικὴς ἐγενόμην πρὸς τούτους .
καίτοι τό γε ψήφισμα δημοσίαν τὴν οὐσίαν ἐκέλευσεν εἶναι , οὐ μόνον ὃς ἂν ἔχων σκεύη μὴ ἀποδιδῷ τῇ πόλει , ἀλλὰ καὶ ὃς ἂν ἰδίᾳ κτησάμενος μὴ πωλῇ ·
τοιαύτη γὰρ ἡ ἀπορία οὖσα συνέβαινεν τότε ἐν τῇ πόλει σκευῶν .
καταπλεύσας τοίνυν , ὦ ἄνδρες δικασταί , ὡς οὐδενὶ ἤθελεν ἐπιτρέπειν ὁ Θεόφημος περὶ τῶν πληγῶν ὧν τότε ἔλαβον ὑπ αὐτοῦ , προσεκαλεσάμην αὐτὸν καὶ ἔλαχον αὐτῷ δίκην τῆς αἰκείας .
ἀντιπροσκαλεσαμένου δὲ κ ἀκείνου ἐμὲ καὶ διαιτητῶν ἐχόντων τὰς δίκας , ἐπειδὴ ἡ ἀπόφασις ἦν τῆς δίκης , ὁ μὲν Θεόφημος παρεγράφετο καὶ ὑπώμνυτο , ἐγὼ δὲ πιστεύων ἐμαυτῷ μηδὲν ἀδικεῖν εἰσῄειν εἰς ὑμᾶς .
παρασχόμενος δὲ ἐκεῖνος ταύτην τὴν μαρτυρίαν , ἣν ἄλλος μὲν οὐδεὶς μεμαρτύρηκεν , ὁ δὲ ἀδελφὸς καὶ ὁ κηδεστής , ὡς ἐθέλοι τὴν ἄνθρωπον παραδοῦναι , καὶ προσποιούμενος ἄκακος εἶναι , ἐξηπάτησεν τοὺς δικαστάς 0 .
δέομαι δὲ ὑμῶν νυνὶ δικαίαν δέησιν , ἅμα μὲν δικάσαι περὶ τῆς μαρτυρίας , πότερα ψευδής ἐστιν ἢ ἀληθής , ἅμα δὲ περὶ τοῦ πράγματος ἐξ ἀρχῆς σκέψασθαι .
ἐγὼ μὲν τοίνυν , εἰς ἃ οὗτος κατέφυγεν τότε δίκαια , ἐκ τούτων οἴομαι δεῖν τὸν ἔλεγχον γενέσθαι , ἐκ τῆς ἀνθρώπου βασανιζομένης , ὁπότερος ἦρξεν χειρῶν ἀδίκων ·
τοῦτο γάρ ἐστιν ἡ αἴκεια .
καὶ τοὺς μάρτυρας διὰ τοῦτο διώκω τῶν ψευδομαρτυρίων , ὅτι ἐμαρτύρησαν ἐθέλειν παραδιδόναι τὸν Θεόφημον τὴν ἄνθρωπον , οὐδαμοῦ τὸ σῶμα παραδιδόντος οὔ τε τότε πρὸς τῷ διαιτητῇ οὔ τε ὕστερον , πολλάκις ἐμοῦ ἐξαιτήσαντος .
διπλῆν οὖν αὐτοὺς δεῖ δίκην δοῦναι , ὅτι τε ἐξηπάτησαν τοὺς δικαστὰς ψευδεῖς μαρτυρίας παρασχόμενοι , κηδεστοῦ καὶ ἀδελφοῦ , καὶ ὅτι ἐμὲ ἠδίκησαν , λῃτουργοῦντα μὲν ὑμῖν προθύμως , ποιοῦντα δὲ τὰ προσταττόμενα , ὑπηρετοῦντα δὲ τοῖς νόμοις καὶ τοῖς ψηφίσμασιν τοῖς ὑμετέροις .
ὡς δὲ οὐκ ἐγὼ μόνος παρέλαβον παρὰ τῆς ἀρχῆς τοῦτον εἰσπράξασθαι σκεύη ὀφείλοντα τῇ πόλει , ἀλλὰ καὶ ἄλλοι τῶν τριηράρχων ἑτέρους εἰσεπράξαντο οὓς παρέλαβον , ἀνάγνωθί μοι αὐτῶν τὰς μαρτυρίας .
βούλομαι τοίνυν , ὦ ἄνδρες δικασταί , καὶ ἃ πέπονθα ὑπ αὐτῶν διηγήσασθαι ὑμῖν .
ἐπειδὴ γὰρ ὦφλον αὐτοῖς τὴν δίκην ἐφ ᾗ τοὺς μάρτυρας τούτους διώκω τὰ ψευδῆ μεμαρτυρηκότας , προσελθὼν τῷ Θεοφήμῳ μελλούσης μοι ἤδη ἐξήκειν τῆς ὑπερημερίας , ἐδεήθην αὐτοῦ ἐπισχεῖν μοι ὀλίγον χρόνον , λέγων τὰς ἀληθείας , ὅτι πεπορισμένου τοῦ ἀργυρίου ὃ ἔμελλον αὐτῷ ἐκτίνειν συμβέβηκέ μοι τριηραρχία , καὶ ἀποστέλλειν διὰ τάχους δεῖ τὴν τριήρη , καὶ ὁ στρατηγὸς Ἀλκίμαχος αὑτῷ παρασκευάζειν κελεύοι ταύτην τὴν ναῦν ·
τὸ οὖν ἀργύριον τὸ πεπορισμένον τῷ Θεοφήμῳ ἀποδοῦναι ἐνταῦθα κατεχρησάμην .
ἐδεόμην δ αὐτοῦ ἀναβαλέσθαι τὴν ὑπερημερίαν , ἕως ἂν τὴν ναῦν ἀποστείλω .
ὁ δὲ ῥᾳδίως μοι καὶ ἀκάκως ἀποκρίνεται ·
οὐδὲν κωλύει , ἔφη ·
ἀλλ ἐπειδὰν τὴν ναῦν ἀποστείλῃς , πόριζε καὶ ἐμοί .
ἀποκριναμένου δέ μοι ταῦτα τοῦ Θεοφήμου καὶ ἀναβαλομένου τὴν ὑπερημερίαν , καὶ μάλιστά μου πιστεύσαντος τῇ τε ἐπισκήψει τῶν ψευδομαρτυρίων καὶ τῷ μὴ ἐθέλειν αὐτὸν παραδοῦναι τὴν ἄνθρωπον , ὡς οὐδὲν ἂν νεωτερίσαντος περὶ τ ἀμά , ἐγὼ μὲν τὴν τριήρη ἀποστείλας , οὐ πολλαῖς ἡμέραις ὕστερον πορίσας τὸ ἀργύριον , προσελθὼν αὐτῷ ἐκέλευον ἐπὶ τὴν τράπεζαν ἀκολουθοῦντα κομίζεσθαι τὴν καταδίκην .
ὁ δὲ Θεόφημος ἀντὶ τοῦ τὴν καταδίκην ἀπολαβεῖν ἀκολουθήσας ἐπὶ τὴν τράπεζαν , ἐλθών μου τὰ πρόβατα λαμβάνει ποιμαινόμενα πεντήκοντα μαλακὰ καὶ τὸν ποιμένα μετ αὐτῶν καὶ πάντα τὰ ἀκόλουθα τῇ ποίμνῃ , ἔπειτα παῖδα διάκονον ὑδρίαν χαλκῆν ἀποφέροντα ἀλλοτρίαν ᾐτημένην , πολλοῦ ἀξίαν 0 .
καὶ ταῦτα ἔχουσιν οὐκ ἐξήρκεσεν αὐτοῖς ·
ἀλλ ἐπεισελθόντες εἰς τὸ χωρίον  γεωργῶ δὲ πρὸς τῷ ἱπποδρόμῳ , καὶ οἰκῶ ἐνταῦθα ἐκ μειρακίου  πρῶτον μὲν ἐπὶ τοὺς οἰκέτας ᾖξαν , ὡς δὲ οὗτοι διαφεύγουσιν αὐτοὺς καὶ ἄλλος ἄλλῃ ἀπεχώρησαν , ἐλθόντες πρὸς τὴν οἰκίαν καὶ ἐκβαλόντες τὴν θύραν τὴν εἰς τὸν κῆπον φέρουσαν Εὔεργός τε οὑτοσὶ ὁ ἀδελφὸς ὁ Θεοφήμου καὶ Μνησίβουλος ὁ κηδεστὴς αὐτοῦ , οἷς οὐδεμίαν δίκην ὠφλήκειν οὐ δὲ προσῆκεν αὐτοὺς ἅπτεσθαι τῶν ἐμῶν οὐδενός , εἰσελθόντες ἐπὶ τὴν γυναῖκά μου καὶ τὰ παιδία ἐξεφορήσαντο ὅσα ἔτι ὑπόλοιπά μοι ἦν σκεύη ἐν τῇ οἰκίᾳ .
ᾤοντο μὲν γὰρ οὐ τοσαῦτα μόνον λήψεσθαι , ἀλλὰ πολλῷ πλείω ·
τὴν γὰρ οὖσάν μοι ποτὲ κατασκευὴν τῆς οἰκίας καταλήψεσθαι 0 ·
ἀλλ ὑπὸ τῶν λῃτουργιῶν καὶ τῶν εἰσφορῶν καὶ τῆς πρὸς ὑμᾶς φιλοτιμίας τὰ μὲν ἐνέχυρα κεῖται αὐτῶν , τὰ δὲ πέπραται .
ὅσα δ ἦν ἔτι ὑπόλοιπα , πάντα λαβόντες ᾤχοντο .
πρὸς δὲ τούτοις , ὦ ἄνδρες δικασταί , ἔτυχεν ἡ γυνή μου μετὰ τῶν παιδίων ἀριστῶσα ἐν τῇ αὐλῇ , καὶ μετ αὐτῆς τιτθή τις ἐμὴ γενομένη πρεσβυτέρα , ἄνθρωπος εὔνους καὶ πιστὴ καὶ ἀφειμένη ἐλευθέρα ὑπὸ τοῦ πατρὸς τοῦ ἐμοῦ 0 .
συνῴκησεν δὲ ἀνδρί , ἐπειδὴ ἀφείθη ἐλευθέρα ·
ὡς δὲ οὗτος ἀπέθανεν καὶ αὐτὴ γραῦς ἦν καὶ οὐκ ἦν αὐτὴν ὁ θρέψων , ἐπανῆκεν ὡς ἐμέ .
ἀναγκαῖον οὖν ἦν μὴ περιιδεῖν ἐνδεεῖς ὄντας μή τε τιτθὴν γενομένην μή τε παιδαγωγόν ·
ἅμα δὲ καὶ τριηραρχῶν ἐξέπλεον , ὥστε καὶ τῇ γυναικὶ βουλομένῃ ἦν τοιαύτην οἰκουρὸν μετ αὐτῆς με καταλιπεῖν .
ἀριστώντων δὲ ἐν τῇ αὐλῇ , ὡς ἐπεισπηδῶσιν οὗτοι καὶ καταλαμβάνουσιν αὐτὰς καὶ ἥρπαζον τὰ σκεύη , αἱ μὲν ἄλλαι θεράπαιναι  ἐν τῷ πύργῳ γὰρ ἦσαν , οὗπερ διαιτῶνται  ὡς ἤκουσαν κραυγῆς , κλείουσι τὸν πύργον , καὶ ἐνταῦθα μὲν οὐκ εἰσῆλθον , τὰ δ ἐκ τῆς ἄλλης οἰκίας ἐξέφερον σκεύη , ἀπαγορευούσης τῆς γυναικὸς μὴ ἅπτεσθαι αὐτοῖς , καὶ λεγούσης ὅτι αὑτῆς εἴη ἐν τῇ προικὶ τετιμημένα καὶ ὅτι τὰ πρόβατα ἔχετε πεντήκοντα καὶ τὸν παῖδα καὶ τὸν ποιμένα , πλείονος ἄξια ἢ κατεδικάσασθε ·
ἀπήγγειλε γάρ τις αὐτοῖς τῶν γειτόνων κόψας τὴν θύραν .
ἔτι δὲ ἔφη τὸ ἀργύριον αὐτοῖς κείμενον εἶναι ἐπὶ τῇ τραπέζῃ ·
ἠκηκόει γὰρ ἐμοῦ ·
κ ἂν περιμείνητε , ἔφη , ἢ μετέλθῃ τις ὑμῶν αὐτόν , ἔχοντες ἄπιτε τὸ ἀργύριον ἤδη ·
τὰ δὲ σκεύη ἐᾶτε , καὶ μηδὲν τῶν ἐμῶν φέρετε , ἄλλως τε καὶ ἔχοντες ἄξια τῆς καταδίκης .
ταῦτα δὲ λεγούσης τῆς γυναικὸς οὐχ ὅπως ἐπέσχον , ἀλλὰ καὶ τῆς τιτθῆς τὸ κυμβίον λαβούσης παρακείμενον αὐτῇ , ἐξ οὗ ἔπινεν , καὶ ἐνθεμένης εἰς τὸν κόλπον , ἵνα μὴ οὗτοι λάβοιεν , ἐπειδὴ εἶδεν ἔνδον ὄντας αὐτούς , κατιδόντες αὐτὴν οὕτω διέθεσαν ἀφαιρούμενοι τὸ κυμβίον Θεόφημος καὶ Εὔεργος ἁδελφὸς αὐτοῦ οὑτοσί , ὥστε ὕφαιμοι μὲν οἱ βραχίονες καὶ οἱ καρποὶ τῶν χειρῶν αὐτῆς ἐγένοντο ἀποστρεφομένης τὼ χεῖρε καὶ ἑλκομένης ὑπὸ τούτων ἀφαιρουμένων τὸ κυμβίον , ἀμυχὰς δ ἐν τῷ τραχήλῳ εἶχεν ἀγχομένη , πελιὸν δὲ τὸ στῆθος .
εἰς τοῦτο δ ἦλθον πονηρίας ὥστε , ἕως ἀφείλοντο τὸ κυμβίον ἐκ τοῦ κόλπου αὐτῆς , οὐκ ἐπαύσαντο ἄγχοντες καὶ τύπτοντες τὴν γραῦν .
ἀκούοντες δὲ οἱ θεράποντες τῶν γειτόνων τῆς κραυγῆς καὶ ὁρῶντες τὴν οἰκίαν πορθουμένην τὴν ἐμήν , οἱ μὲν ἀπὸ τῶν τεγῶν τῶν ἑαυτῶν ἐκαλίστρουν τοὺς παριόντας , οἱ δὲ καὶ εἰς τὴν ἑτέραν ὁδὸν ἐλθόντες καὶ ἰδόντες Ἁγνόφιλον παριόντα ἐκέλευσαν παραγενέσθαι .
προσελθὼν δὲ ὁ Ἁγνόφιλος προσκληθεὶς ὑπὸ τοῦ θεράποντος τοῦ Ἀνθεμίωνος , ὅς ἐστί μοι γείτων , εἰς μὲν τὴν οἰκίαν οὐκ εἰσῆλθεν  οὐ γὰρ ἡγεῖτο δίκαιον εἶναι μὴ παρόντος γε τοῦ κυρίου  , ἐν δὲ τῷ τοῦ Ἀνθεμίωνος χωρίῳ ὢν ἑώρα τά τε σκεύη ἐκφερόμενα καὶ Εὔεργον καὶ Θεόφημον ἐξιόντας ἐκ τῆς ἐμῆς οἰκίας .
οὐ μόνον τοίνυν , ὦ ἄνδρες δικασταί , λαβόντες μου τὰ σκεύη ᾤχοντο , ἀλλὰ καὶ τὸν υἱὸν ἦγον ὡς οἰκέτην , ἕως τῶν γειτόνων ἀπαντήσας αὐτοῖς Ἑρμογένης εἶπεν ὅτι υἱός μου εἴη .
ὡς δὲ ταῦτα ἀληθῆ λέγω , ἀναγνώσεται ὑμῖν τὰς μαρτυρίας .
ἐπειδὴ τοίνυν μοι ἀπηγγέλθη εἰς Πειραιᾶ τὰ γεγενημένα ὑπὸ τῶν γειτόνων , ἐλθὼν εἰς ἀγρὸν τούτους μὲν οὐκέτι καταλαμβάνω , ἰδὼν δὲ τὰ ἐκ τῆς οἰκίας ἐκπεφορημένα καὶ τὴν γραῦν ὡς διέκειτο , καὶ ἀκούων τῆς γυναικὸς τὰ γενόμενα , προσελθὼν τῷ Θεοφήμῳ τῇ ὑστεραίᾳ ἕωθεν ἐν τῇ πόλει μάρτυρας ἔχων ἐκέλευον αὐτὸν πρῶτον μὲν τὴν καταδίκην ἀπολαμβάνειν καὶ ἀκολουθεῖν ἐπὶ τὴν τράπεζαν , ἔπειτα τὴν ἄνθρωπον θεραπεύειν ἣν συνέκοψαν , καὶ ἰατρὸν εἰσάγειν ὃν αὐτοὶ βούλοιντο .
ταῦτα δέ μου λέγοντος καὶ διαμαρτυρομένου , κακά με πολλὰ εἰπόντες ὁ μὲν Θεόφημος ἠκολούθει μόλις , διατριβὰς ἐμποιῶν καὶ φάσκων βούλεσθαι καὶ αὐτός τινας παραλαβεῖν μάρτυρας  ταῦτα δ ἔλεγεν τεχνάζων τοῦ χρόνον ἐγγενέσθαι  , ὁ δ Εὔεργος οὑτοσὶ εὐθὺς ἐκ τῆς πόλεως μεθ ἑτέρων ὁμοίων αὑτῷ ἐλθὼν εἰς ἀγρόν , τὰ ὑπόλοιπα σκεύη , εἴ τινα τῇ προτεραίᾳ ἐν τῷ πύργῳ ἦν καὶ οὐκ ἔτυχεν ἔξω ὄντα , ἐπειδὴ δ ἐγὼ ἦλθον , διὰ τὴν χρείαν κατηνέχθη , ἐκβαλὼν τὴν θύραν ἥνπερ καὶ τῇ προτεραίᾳ ἐξέβαλον κακῶς ἐνεστηκυῖαν , ᾤχετό μου λαβὼν τὰ σκεύη ·
ᾧ οὔ τε δίκην ὠφλήκειν , οὔ τε συμβόλαιον ἦν μοι πρὸς αὐτὸν οὐδέν .
ἐκτίνοντος δέ μου τῷ Θεοφήμῳ , ᾧ ὠφλήκειν τὴν δίκην , ἐπειδὴ ἐξέτινον πολλῶν παρόντων μαρτύρων χιλίας μὲν καὶ ἑκατὸν δραχμὰς τὴν καταδίκην , ὀγδοήκοντα δὲ καὶ ἑκατὸν δραχμὰς καὶ τρεῖς καὶ δύ ὀβολὼ τὴν ἐπωβελίαν , τριάκοντα δὲ τὰ πρυτανεῖα  τῶν γὰρ ἄλλων οὐδὲν αὐτῷ ἐπιτιμίων ὦφλον  , λαβὼν τοίνυν παρ ἐμοῦ ἐπὶ τῇ τραπέζῃ χιλίας τριακοσίας δέκα τρεῖς δύ ὀβολὼ τὸ σύμπαν κεφάλαιον , ἀπαιτοῦντος ἐμοῦ τά τε πρόβατα καὶ τὰ ἀνδράποδα καὶ τὰ σκεύη ἃ ἡρπάκει μου , οὐκ ἔφη ἀποδώσειν μοι , εἰ μή τις αὐτὸν ἀφήσει καὶ τοὺς μετ αὐτοῦ τῶν ἐγκλημάτων καὶ τοὺς μάρτυρας τῶν ψευδομαρτυρίων .
ταῦτα δὲ ἀποκριναμένου αὐτοῦ μάρτυρας μὲν ἐποιησάμην τῆς ἀποκρίσεως τοὺς παρόντας , τὴν δὲ δίκην ἐξέτεισα , ὑπερήμερον γὰρ οὐκ ᾤμην δεῖν ἐμαυτὸν εἶναι .
τὸν δ Εὔεργον οὐ δ ᾔδειν εἰσεληλυθότα μου εἰς τὴν οἰκίαν ταύτῃ τῇ ἡμέρᾳ , ἀλλ αὐτίκα ἡ δίκη ἐξετέτειστο , καὶ εἶχεν ὁ Θεόφημος τά τε πρόβατα καὶ τὰ ἀνδράποδα καὶ τὰ σκεύη τὰ τῇ προτεραίᾳ περιγενόμενα , καὶ ἄγγελος ἦλθέ μοι λιθοκόπος τις , τὸ πλησίον μνῆμα ἐργαζόμενος , ὅτι πάλιν οἴχεται Εὔεργος τὰ ὑπόλοιπα σκεύη ἐκφορήσας ἐκ τῆς οἰκίας ·
πρὸς ὃν οὐδέν μοι πρᾶγμα ἦν .
ὡς οὖν ἀληθῆ λέγω , καὶ ὅτι τῇ μὲν προτεραίᾳ εἰλήφεσάν μου τὰ ἐνέχυρα , τῇ δ ὑστεραίᾳ ἐκομίσαντο τὸ ἀργύριον παρ ἐμοῦ  καίτοι πῶς ἄν , εἰ μὴ πεπορισμένον τε ἦν καὶ ἐπηγγέλκειν αὐτοῖς , εὐθὺς ἂν ἀπέλαβον ;
καὶ πάλιν αὐθημερὸν εἰσεληλύθεσαν εἰς τὴν οἰκίαν ἐκτίνοντος τὴν δίκην , τούτων ὑμῖν ἀναγνώσεται τὰς μαρτυρίας .
ἐπειδὴ τοίνυν , ὦ ἄνδρες δικασταί , ἐπαγγείλαντός μου αὐτῷ θεραπεύειν τὴν ἄνθρωπον ἣν συνέκοψαν καὶ ἰατρὸν εἰσάγειν οὐκ ἐφρόντιζον , ἐγὼ αὐτὸς εἰσήγαγον ἰατρὸν ᾧ πολλὰ ἔτη ἐχρώμην , ὃς ἐθεράπευεν αὐτὴν ἀρρωστοῦσαν , καὶ ἐπέδειξα ὡς εἶχεν , εἰσαγαγὼν μάρτυρας .
ἀκούσας δὲ τοῦ ἰατροῦ ὅτι οὐδὲν ἔτι εἴη ἡ ἄνθρωπος , πάλιν ἑτέρους μάρτυρας παραλαβὼν τήν τε ἄνθρωπον ἐπέδειξα ὡς εἶχεν , καὶ ἐπήγγειλα τούτοις θεραπεύειν .
ἕκτῃ τοίνυν ἡμέρᾳ ὕστερον ἢ οὗτοι εἰσῆλθον εἰς τὴν οἰκίαν , ἐτελεύτησεν ἡ τιτθή .
ὡς δὲ ἀληθῆ ταῦτα λέγω , τούτων ὑμῖν ἀναγνώσεται τὰς μαρτυρίας .
ἐπειδὴ τοίνυν ἐτελεύτησεν , ἦλθον ὡς τοὺς ἐξηγητάς , ἵνα εἰδείην ὅ τι με χρὴ ποιεῖν περὶ τούτων , καὶ διηγησάμην αὐτοῖς ἅπαντα τὰ γενόμενα , τήν τε ἄφιξιν τὴν τούτων καὶ τὴν εὔνοιαν τῆς ἀνθρώπου , καὶ ὡς εἶχον αὐτὴν ἐν τῇ οἰκίᾳ , καὶ ὡς διὰ τὸ κυμβίον , οὐκ ἀφιεῖσα , τελευτήσειεν .
ἀκούσαντες δέ μου οἱ ἐξηγηταὶ ταῦτα , ἤροντό με πότερον ἐξηγήσωνταί μοι μόνον ἢ καὶ συμβουλεύσωσιν ·
ἀποκριναμένου δέ μου αὐτοῖς ἀμφότερα , εἶπόν μοι ἡμεῖς τοίνυν σοι τὰ μὲν νόμιμα ἐξηγησόμεθα , τὰ δὲ σύμφορα παραινέσομεν ·
πρῶτον μὲν ἐπενεγκεῖν δόρυ ἐπὶ τῇ ἐκφορᾷ , καὶ προαγορεύειν ἐπὶ τῷ μνήματι , εἴ τις προσήκων ἐστὶν τῆς ἀνθρώπου , ἔπειτα τὸ μνῆμα φυλάττειν ἐπὶ τρεῖς ἡμέρας 0 .
τάδε δὲ συμβουλεύομέν σοι , ἐπειδὴ αὐτὸς μὲν οὐ παρεγένου , ἡ δὲ γυνὴ καὶ τὰ παιδία , ἄλλοι δέ σοι μάρτυρες οὐκ εἰσίν , ὀνομαστὶ μὲν μηδενὶ προαγορεύειν , τοῖς δεδρακόσι δὲ καὶ κτείνασιν , εἶτα πρὸς τὸν βασιλέα μὴ λαγχάνειν 0 .
οὐ δὲ γὰρ ἐν τῷ νόμῳ ἔστι σοι ·
οὐ γάρ ἐστιν ἐν γένει σοι ἡ ἄνθρωπος , οὐ δὲ θεράπαινα , ἐξ ὧν σὺ λέγεις ·
οἱ δὲ νόμοι τούτων κελεύουσιν τὴν δίωξιν εἶναι ·
ὥστ εἰ διομεῖ ἐπὶ Παλλαδίῳ αὐτὸς καὶ ἡ γυνὴ καὶ τὰ παιδία καὶ καταράσεσθε αὑτοῖς καὶ τῇ οἰκίᾳ , χείρων τε δόξεις πολλοῖς εἶναι , καὶ ἐὰν μὲν ἀποφύγῃ σε , ἐπιωρκηκέναι , ἐὰν δὲ ἕλῃς , φθονήσει .
ἀλλ ὑπὲρ σεαυτοῦ καὶ τῆς οἰκίας ἀφοσιωσάμενος ὡς ῥᾷστα τὴν συμφορὰν φέρειν , ἄλλῃ δὲ εἴ πῃ βούλει , τιμωροῦ 0 .
ταῦτα ἀκούσας ἐγὼ τῶν ἐξηγητῶν , καὶ τοὺς νόμους ἐπισκεψάμενος τοὺς τοῦ Δράκοντος ἐκ τῆς στήλης , ἐβουλευόμην μετὰ τῶν φίλων ὅ τι χρή με ποιεῖν .
συμβουλευόντων δέ μοι τ αὐτά , ἃ μὲν ὑπὲρ τῆς οἰκίας προσῆκεν μοι πρᾶξαι καὶ ἃ ἐξηγήσαντό μοι οἱ ἐξηγηταί , ἐποίησα , ἃ δ ἐκ τῶν νόμων οὐκέτι μοι προσῆκεν , ἡσυχίαν εἶχον .
κελεύει γὰρ ὁ νόμος , ὦ ἄνδρες δικασταί , τοὺς προσήκοντας ἐπεξιέναι μέχρι ἀνεψιαδῶν  καὶ ἐν τῷ ὅρκῳ διορίζεται ὅ τι προσήκων ἐστίν  , κ ἂν οἰκέτης ᾖ , τούτων τὰς ἐπισκήψεις εἶναι .
ἐμοὶ δὲ οὔ τε γένει προσῆκεν ἡ ἄνθρωπος οὐδέν , εἰ μὴ ὅσον τιτθὴ γενομένη , οὐ δ αὖ θεράπαινά γε 0 1 2 ·
ἀφεῖτο γὰρ ὑπὸ τοῦ πατρὸς τοῦ ἐμοῦ ἐλευθέρα καὶ χωρὶς ᾤκει καὶ ἄνδρα ἔσχεν .
ψεύσασθαι δὲ πρὸς ὑμᾶς καὶ διομόσασθαι αὐτὸς καὶ τὸν υἱὸν καὶ τὴν γυναῖκα οὐκ ἂν ἐτόλμησα , οὐ δ ἂν εἰ εὖ ᾔδειν ὅτι αἱρήσοιμι αὐτούς ·
οὐ γὰρ οὕτως τούτους μισῶ , ὡς ἐμαυτὸν φιλῶ .
ἵνα δὲ μὴ λόγῳ μόνον ἀκούσητέ μου , αὐτὸν ὑμῖν τὸν νόμον ἀναγνώσομαι .
πολλαχόθεν μὲν οὖν οἶμαι , ὦ ἄνδρες δικασταί , καταφανῆ ὑμῖν τὴν μαρτυρίαν εἶναι ὡς ψευδής ἐστιν , οὐχ ἥκιστα δ ἐκ τῶν πεπραγμένων αὐτοῖς ῥᾴδιον γνῶναι .
οὗτοι γὰρ ᾤοντο , ὦ ἄνδρες δικασταί , ἐμέ , εἰ πολλά μου λάβοιεν ἐνέχυρα , ἅσμενον ἀφήσειν με τοὺς μάρτυρας τῶν ψευδομαρτυρίων , ὥστε ἀπολαβεῖν με τὰ ἐνέχυρα .
καὶ ἐπειδὴ ἐδεήθην αὐτοῦ ἀναβαλέσθαι μοι τὴν ὑπερημερίαν , ἅσμενος ἤκουσεν , ἵνα ὑπερήμερος αὐτῷ γενοίμην καὶ ἐκφορήσαιτό μου ὡς πλεῖστα .
καὶ διὰ τοῦτο ἀκάκως καὶ ταχύ μοι ὡμολόγησεν , ἵνα πιθανὸς γένηται καὶ μὴ καταφανὴς ἐπιβουλεύων , ἡγούμενος οὐκ εἶναι αὑτῷ δι ἄλλου τρόπου τοὺς μάρτυρας ἀφεθῆναι τῶν ψευδομαρτυρίων ἢ διὰ τοῦ ἐξαπατῆσαι καὶ λαβεῖν με ὑπερήμερον καὶ ἐκφορήσασθαι ὡς πλεῖστα 0 ·
οὐ γὰρ ὅσα ἔχουσί μου ᾤετο λήψεσθαι , ἀλλὰ πολλῷ πλείω .
καὶ τὸν μὲν ἄλλον χρόνον ἀνέμενεν ὡς οὐ διὰ ταχέων με ποριοῦντα αὐτῷ τὸ ἀργύριον , βουλόμενος ὑπ αὐτοὺς τοὺς ἀγῶνας τῶν ψευδομαρτυρίων τὴν ἐνεχυρασίαν μου ποιήσασθαι ·
ἐπειδὴ δὲ ἐπήγγειλα αὐτῷ κομίσασθαι τὴν δίκην , ἐλθών μου τά τε σκεύη καὶ τοὺς οἰκέτας καὶ τὰ πρόβατα ἔλαβεν ἀντὶ τοῦ ἀπολαβεῖν .
γεωργῶ δὲ πρὸς τῷ ἱπποδρόμῳ , ὥστε οὐ πόρρω ἔδει αὐτὸν ἐλθεῖν .
ὅτι δ ἀληθῆ λέγω , μέγα τεκμήριον ὑμῖν ἔστω ·
τῇ ὑστεραίᾳ γὰρ ἐκομίσατο τὸ ἀργύριον τῆς δίκης ἢ τὰ ἐνέχυρα ἔλαβεν .
καίτοι πῶς ἄν , εἰ μὴ πεπορισμένον ἦν , εὐθὺς ἀπέλαβε τὸ ἀργύριον χιλίας τριακοσίας δέκα τρεῖς δύ ὀβολώ ;
καὶ τὰ ἐνέχυρά μοι οὐκ ἀπεδίδου , ἀλλ ἔτι καὶ νῦν ἔχει ὡς ὑπερημέρου ὄντος .
ὅτι δ οὐκ ἦν αὐτῷ ὑπερήμερος , ἀνάγνωθί μοι τὸν νόμον καὶ τὴν μαρτυρίαν , ὃς κελεύει κύρια εἶναι ὅ τι ἂν ἕτερος ἑτέρῳ ὁμολογήσῃ , ὥστε οὐκέτι ἦν αὐτῷ δήπου ὑπερήμερος .
ὡς μὲν τοίνυν ὡμολόγησε καὶ ἀνεβάλετό μοι τὴν ὑπερημερίαν , μεμαρτύρηται ὑμῖν ·
ὡς δὲ ἐτριηράρχουν , ὁ συντριήραρχός μοι μεμαρτύρηκεν , καὶ ὡς ἡ ναῦς στρατηγὶς κατεσκευάσθη Ἀλκιμάχῳ .
ὥστ οὐκ ἦν αὐτῷ δήπου ὑπερήμερος ἀναβαλομένῳ μοι , ἔτι δὲ καὶ ἐκτίνων .
ἀλλὰ δεινὴ ἡ πλεονεξία τοῦ τρόπου , ὦ ἄνδρες δικασταί , περὶ τὸ πλέον καὶ τὸ ἔλαττον 0 .
καὶ εὖ ᾔδεσαν ὅτι , εἰ μὲν τὴν ἄνθρωπον παραδώσουσιν , ἐξελεγχθήσονται ψευδῆ ἐγκαλέσαντες , εἰ δὲ μὴ παραδώσουσιν ἣν ἐμαρτύρησαν ὡς οὗτος ἤθελε παραδιδόναι , ψευδομαρτυρίων ἁλώσονται .
δέομαι δ ὑμῶν , ὦ ἄνδρες δικασταί , εἴ τις ἄρα τῶν τότε δικαζόντων τυγχάνει ὢν ἐν τῷ δικαστηρίῳ , τοῖς αὐτοῖς χρήσασθαι ἤθεσιν οἷσπερ καὶ τότε , καὶ εἰ μὲν ἡ μαρτυρία πιστὴ ὑμῖν ἔδοξεν εἶναι καὶ ἐγὼ φεύγειν τὸν ἔλεγχον τὸν ἐκ τῆς ἀνθρώπου , νῦν ἐξελεγχομένων αὐτῶν ψευδῆ μεμαρτυρηκότων καὶ οὐ παραδιδόντων τὴν ἄνθρωπον βοηθῆσαί μοι , εἰ δ ἐμοὶ ὠργίσθητε ὅτι ἐνεχυράσων ἦλθον ἐπὶ τὴν οἰκίαν τὴν τοῦ Θεοφήμου , καὶ τούτοις νῦν ὀργισθῆναι ὅτι ἐπὶ τὴν ἐμὴν ἦλθον 0 .
καὶ ἐγὼ μὲν ὑπὸ νόμων καὶ ψηφισμάτων ἀναγκαζόμενος , πρόνοιαν ἐποιησάμην τοῦ μή τε ἐπὶ τὸν πατέρα τὸν τούτου εἰσελθεῖν μή τε ἐπὶ τὴν μητέρα , μή τε τῶν τοῦ ἀδελφοῦ λαβεῖν μηδέν , ἀλλ οὗ αὐτὸς ᾤκει ὁ Θεόφημος ·
καὶ ἐπειδὴ οὐ κατέλαβον αὐτὸν ἔνδον , οὐχ ἁρπάσας ᾠχόμην οὐδέν , ἀλλὰ μετελθεῖν ἐκέλευσα αὐτόν , καὶ παρόντος , οὐκ ἀπόντος , τὴν ἐνεχυρασίαν ἐποιησάμην , καὶ ἀφαιρούμενος ἀφῆκα , καὶ ἀνῆλθον ἐπὶ τὴν βουλὴν τοὺς κυρίους , καὶ εἰσαγγείλας καὶ ἑλὼν ἐν τῇ βουλῇ , ἀποχρῆν ἡγησάμην τὰ μὲν σκεύη ἀπολαβεῖν ἁπλᾶ , περὶ δὲ τῶν πληγῶν ἐπιτρέψαι , τῷ δὲ τιμήματι συγχωρῆσαι ·
ὥστε ἐγὼ μὲν οὕτω πρᾶος περὶ τούτους ἦν , οὗτοι δὲ οὕτως ἀσελγεῖς καὶ βδελυροὶ ὥστ ἐπὶ τὴν γυναῖκα καὶ τὰ παιδία εἰσελθεῖν , ἔχοντες μὲν τὰ πρόβατα καὶ τοὺς οἰκέτας , πλείονος ἄξια ἢ κατεδικάσαντο , ἀναβαλόμενοι δὲ τὴν ὑπερημερίαν , ἐπαγγείλαντος δ ἐμοῦ κομίζεσθαι αὐτοῖς τὴν δίκην , ὡς μεμαρτύρηται ὑμῖν , καὶ εἰσελθόντες εἰς τὴν οἰκίαν τά τε σκεύη ἐκφορῆσαι τήν τε τιτθὴν συγκόψαι , γραῦν γυναῖκα , ἕνεκα κυμβίου , καὶ ταῦτα πάντα ἔτι ἔχειν καὶ μὴ ἀποδιδόναι ἐκτετεικότος ἐμοῦ τὴν δίκην , χιλίας τριακοσίας δέκα τρεῖς δύ ὀβολώ 0 .
εἰ δέ τις ἀγνοήσας αὐτοὺς τότε ἀκάκους ἡγήσατο καὶ ἀπράγμονας εἶναι , βούλομαι ὑμῖν περὶ αὐτῶν τὰς μαρτυρίας ἀναγνῶναι , ἃς μεμαρτυρήκασί μοι οἱ ὑπὸ τούτων ἠδικημένοι  λόγῳ μὲν γὰρ διηγήσασθαι οὐκ ἂν ἱκανόν μοι γένοιτο τὸ ὕδωρ  , ἵν ἐκ τούτων ἁπάντων σκεψάμενοι , τῶν τε λεχθέντων καὶ τῶν μαρτυρουμένων , ὁσίαν καὶ δικαίαν ὑπὲρ ὑμῶν αὐτῶν τιθῆσθε τὴν ψῆφον .
ἀναγκαῖον ἴσως ἐστίν , ὦ ἄνδρες δικασταί , καὶ τοὺς μὴ εἰωθότας μη δὲ δυναμένους εἰπεῖν εἰσιέναι εἰς δικαστήριον , ἐπειδὰν ὑπό τινος ἀδικῶνται , ἄλλως τε καὶ ὑφ ὧν ἥκιστα προσῆκεν , οἷον καὶ ἐμοὶ νυνὶ συμβαίνει .
οὐ βουλόμενος γάρ , ὦ ἄνδρες δικασταί , ἀγωνίζεσθαι πρὸς Ὀλυμπιόδωρον οἰκεῖον ὄντα καὶ ἀδελφὴν τούτου ἔχων , ἠνάγκασμαι διὰ τὸ μεγάλ ἀδικεῖσθαι ὑπὸ τούτου .
εἰ μὲν οὖν μὴ ἀδικούμενος , ὦ ἄνδρες δικασταί , ἀλλὰ ψεῦδός τι ἐγκαλῶν Ὀλυμπιοδώρῳ τούτων τι ἐποίουν , ἢ τοῖς ἐπιτηδείοις τοῖς ἐμοῖς καὶ Ὀλυμπιοδώρου μὴ ἐθέλων ἐπιτρέπειν , ἢ ἄλλου τινὸς τῶν δικαίων ἀφιστάμενος , εὖ ἴστε ὅτι πάνυ ἂν ᾐσχυνόμην καὶ ἐνόμιζον ἂν ἐμαυτὸν φαῦλον εἶναι ἄνθρωπον ·
νῦν δ οὔ τε μικρὰ ἐλαττούμενος ὑπὸ Ὀλυμπιοδώρου , οὔ τε διαλλακτὴν οὐδένα φεύγων , οὔ τ αὖ μὰ τὸν Δία τὸν μέγιστον ἑκών , ἀλλ ὡς οἷόν τε μάλιστα ἄκων , ἠνάγκασμαι ὑπὸ τούτου ἀγωνίζεσθαι ταύτην τὴν δίκην 0 .
δέομαι οὖν ὑμῶν , ὦ ἄνδρες δικασταί , ἀκούσαντας ἀμφοτέρων ἡμῶν καὶ αὐτοὺς δοκιμαστὰς τοῦ πράγματος γενομένους μάλιστα μὲν διαλλάξαντας ἀποπέμψαι καὶ εὐεργέτας ἡμῶν ἀμφοτέρων ὑμᾶς γενέσθαι , ἐὰν δ ἄρα μὴ ἐπιτυγχάνητε τούτου , ἐκ τῶν ὑπολοίπων τῷ τὰ δίκαια λέγοντι , τούτῳ τὴν ψῆφον ὑμᾶς προσθέσθαι .
πρῶτον μὲν οὖν μαρτυρίας ἀναγνώσεται ὅτι οὐκ ἐγὼ αἴτιός εἰμι τοῦ εἰς τὸ δικαστήριον εἰσιέναι , ἀλλ οὗτος αὐτός 0 .
ὅτι μὲν οὖν , ὦ ἄνδρες δικασταί , καὶ μέτρια καὶ προσήκοντα πρ οὐκαλούμην Ὀλυμπιόδωρον , μεμαρτύρηται ὑπὸ τῶν παραγενομένων .
οὐκ ἐθέλοντος δὲ τούτου οὐ δ ὁτιοῦν ποιεῖν τῶν δικαίων , ἀναγκαῖόν ἐστιν πρὸς ὑμᾶς λέγειν περὶ ὧν ἀδικοῦμαι ὑπὸ Ὀλυμπιοδώρου .
ἔστιν δὲ βραχὺς ὁ λόγος .
ἦν γάρ , ὦ ἄνδρες δικασταί , Κόμων Ἁλαιεύς , οἰκεῖος ἡμέτερος .
οὗτος ὁ Κόμων ἐτελεύτησεν ἄπαις ὀλίγον πάνυ χρόνον ἀρρωστήσας , ἐβίω δὲ πολλὰ ἔτη , καὶ ἦν πρεσβύτερος ὅτε ἐτελεύτα .
καὶ ἐγὼ ἐπειδὴ ᾐσθόμην ὅτι οὐχ οἷός τέ ἐστιν περιγενέσθαι , μετεπεμψάμην τουτονὶ Ὀλυμπιόδωρον , ὅπως ἂν παρῇ καὶ συνεπιμελῆται μεθ ἡμῶν ἁπάντων ὧν προσῆκεν .
καὶ Ὀλυμπιόδωρος οὑτοσί , ὦ ἄνδρες δικασταί , ἐπειδὴ ἦλθεν ὡς ἐμὲ καὶ τὴν ἀδελφὴν τὴν ἑαυτοῦ , ἐμὴν δὲ γυναῖκα , μεθ ἡμῶν ἅπαντα διῴκει .
ὄντων δ ἡμῶν περὶ ταύτην τὴν πραγματείαν , ἐξαίφνης λόγον μοι προσφέρει Ὀλυμπιόδωρος οὑτοσί , ὅτι καὶ ἡ μήτηρ αὐτοῦ προσήκουσα εἴη τῷ Κόμωνι τῷ τετελευτηκότι , καὶ ὅτι δίκαιον εἴη καὶ αὑτὸν τὸ μέρος λαβεῖν ἁπάντων ὧν ὁ Κόμων κατέλιπεν .
καὶ ἐγώ , ὦ ἄνδρες δικασταί , συνειδὼς ὅτι ἐψεύδετο καὶ ἀναισχυντεῖν ἐπεχείρει , καὶ ὅτι οὐδεὶς ἦν ἄλλος τῷ Κόμωνι γένει ἐγγυτέρω ἐμοῦ , τὸ μὲν πρῶτον ὡς οἷόν τε μάλιστα ὠργίσθην καὶ ἠγανάκτησα ἐπὶ τῇ ἀναισχυντίᾳ τοῦ λόγου , ἔπειτα δὲ ἐλογισάμην πρὸς ἐμαυτὸν ὅτι οὐκ ἐν καιρῷ ὀργιζοίμην , καὶ τούτῳ ἀπεκρινάμην ὅτι ἐν μὲν τῷ παρόντι προσήκει θάπτειν τὸν τετελευτηκότα καὶ τ ἄλλα ποιεῖν τὰ νομιζόμενα , ἐπειδὰν δὲ τούτων ἁπάντων ἐπιμεληθῶμεν , τόθ ἡμῖν αὐτοῖς διαλεξόμεθα .
καὶ οὗτος , ὦ ἄνδρες δικασταί , προσωμολόγησεν ταῦτα καὶ καλῶς μ ἔφη λέγειν .
ἐπειδὴ δὲ ἀπηλλάγημεν καὶ ἐποιήσαμεν ἅπαντα τὰ νομιζόμενα , καθ ἡσυχίαν ἤδη παρακαλέσαντες τοὺς οἰκείους ἅπαντας διελεγόμεθα ἡμῖν αὐτοῖς περὶ ὧν οὗτος ἠξίου ἑαυτῷ εἶναι .
ὅσα μὲν οὖν , ὦ ἄνδρες δικασταί , ἡμεῖς πρὸς ἡμᾶς αὐτοὺς διηνέχθημεν περὶ τούτων διαλεγόμενοι , τι ἂν ἐγὼ ταῦτα διηγούμενος ἢ ὑμῖν πράγματα παρέχοιμι ἢ ἐμαυτῷ 0 ;
τὸ δὲ τέλος ὃ ἐγένετο , τοῦθ ὑμᾶς ἀναγκαίως ἔχει ἀκοῦσαι .
αὐτὸς γὰρ ἐγὼ ἐδίκασα τούτῳ καὶ οὗτος ἐμοὶ τὰ ἡμίσεα ἑκάτερον ἡμῶν λαβεῖν ὧν κατέλιπε Κόμων , καὶ μηδεμίαν ἀηδίαν εἶναι περαιτέρω 0 .
καὶ προειλόμην , ὦ ἄνδρες δικασταί , ἑκὼν μεταδοῦναι τούτῳ μᾶλλον ἢ εἰς δικαστήριον εἰσιὼν κινδυνεύειν πρὸς οἰκεῖον ὄντα τοῦτον καὶ εἰπεῖν τι ἀηδές , ἀδελφὸν ὄντα τῆς ἐμῆς γυναικὸς καὶ θεῖον τῶν ἐμῶν παίδων , καὶ ὑπὸ τούτου ἀκοῦσαί τι ἀνεπιτήδειον 0 .
ταῦτα πάντα ἐνθυμούμενος συνεχώρησα αὐτῷ .
καὶ μετὰ ταῦτα συνθήκας ἐγράψαμεν πρὸς ἡμᾶς αὐτοὺς περὶ ἁπάντων , καὶ ὅρκους ἰσχυροὺς ὠμόσαμεν ἀλλήλοις , ἦ μὴν τά τε ὑπάρχοντα φανερὰ ὄντα καλῶς καὶ δικαίως διαιρήσεσθαι καὶ μη δ ὁτιοῦν πλεονεκτήσειν τὸν ἕτερον τοῦ ἑτέρου ὧν κατέλιπεν Κόμων , καὶ τ ἄλλα πάντα κοινῇ ζητήσειν , καὶ πράξειν μετ ἀλλήλων βουλευόμενοι ὅ τι ἂν ἀεὶ δέῃ .
ὑπενοοῦμεν γάρ , ὦ ἄνδρες δικασταί , ἥξειν τινὰς ἀμφισβητήσοντας τῶν τοῦ Κόμωνος καὶ ἑτέρους ·
οἷον καὶ ὁ ἐμὸς ἀδελφὸς ὁὁμοπάτριος , ὁμομήτριος δ οὔ , ὃς ἀπεδήμει , καὶ εἰ δή τις ἄλλος ἐβούλετ ἀμφισβητεῖν , οὐκ ἦν ἡμῖν κωλύειν 0 ·
οἱ γὰρ νόμοι κελεύουσι τὸν βουλόμενον ἀμφισβητεῖν .
ταῦτα δὴ πάντα προνοούμενοι ἐγράψαμεν τὰς συνθήκας καὶ ὅρκους ὠμόσαμεν , ὅπως ἂν μή τε ἑκόντι μή τε ἄκοντι μηδετέρῳ ἐξουσία ἡμῶν γένηται μη δ ὁτιοῦν ἰδίᾳ πρᾶξαι , ἀλλὰ κοινῇ βουλευόμενοι μεθ ἡμῶν αὐτῶν ἅπαντα πράττωμεν .
καὶ μάρτυρας ἐποιησάμεθα περὶ τούτων πρῶτον μὲν τοὺς θεοὺς οὓς ὠμόσαμεν ἀλλήλοις , καὶ τοὺς οἰκείους τοὺς ἡμετέρους αὐτῶν , ἔπειτ Ἀνδροκλείδην Ἀχαρνέα , παρ ᾧ κατεθέμεθα τὰς συνθήκας .
βούλομαι οὖν , ὦ ἄνδρες δικασταί , τόν τε νόμον ἀναγνῶναι , καθ ὃν τὰς συνθήκας ἐγράψαμεν πρὸς ἡμᾶς αὐτούς , καὶ μαρτυρίαν τοῦ ἔχοντος τὰς συνθήκας .
λέγε τὸν νόμον πρῶτον .
ἀναγίγνωσκε δὴ καὶ τὴν μαρτυρίαν τὴν Ἀνδροκλείδου .
ἐπειδὴ δὲ ὠμόσαμεν ἀλλήλοις καὶ αἱ συνθῆκαι ἦσαν κείμεναι παρὰ τῷ Ἀνδροκλείδῃ , διεῖλον ἐγὼ δύο μερίδας , ὦ ἄνδρες δικασταί .
καὶ ἡ μὲν ἑτέρα ἦν μερὶς ἡ οἰκία ἐν ᾗ ᾤκει αὐτὸς ὁ Κόμων , καὶ τ ἀνδράποδα οἱ σακχυφάνται , ἡ δ ἑτέρα ἦν μερὶς οἰκία ἑτέρα καὶ τ ἀνδράποδα οἱ φαρμακοτρίβαι 0 .
ἀργύριον δὲ εἴ τι κατέλιπεν ὁ Κόμων φανερὸν ἐπὶ τῇ τραπέζῃ τῇ Ἡρακλείδου , τοῦθ ἅπαν σχεδόν τι ἀνηλώθη εἴς τε τὴν ταφὴν καὶ τ ἄλλα τὰ νομιζόμενα καὶ εἰς τὴν οἰκοδομίαν τοῦ μνήματος .
διελὼν δ ἐγὼ τὰς δύο ταύτας μερίδας , ἔδωκα αἵρεσιν τουτῳὶ Ὀλυμπιοδώρῳ ὁποτέραν βούλεται τῶν μερίδων λαβεῖν , καὶ οὗτος εἵλετο τοὺς φαρμακοτρίβας καὶ τὴν οἰκίσκην ·
ἐγὼ δ ἔλαβον τοὺς σακχυφάντας καὶ τὴν οἰκίαν τὴν ἑτέραν .
καὶ ταῦτ ἔστιν ἃ ἑκάτερος ἡμῶν εἶχεν .
ἐν δὲ τῇ μερίδι τῇ τουτουὶ Ὀλυμπιοδώρου ἦν εἷς τῶν φαρμακοτριβῶν , ὃν μάλιστα ἐνόμιζεν πιστὸν ἑαυτῷ εἶναι ὁ Κόμων ·
ὄνομα δὲ τῷ ἀνθρώπῳ ἐστὶν Μοσχίων .